Medūzų įlankos nacionalinis istorinis parkas
Lans o Medous (angl. L'Anse aux Meadows iš pranc. L'Anse-aux-Méduses – medūzų įlanka) – archeologinė vietovė šiauriniame Niufaundlendo salos pakraštyje, Kanados Niufaundlendo ir Labradoro provincijoje. Joje Norvegų tyrinėtojas Helge Ingstad su žmona Anne Stine Ingstad 1960 m. rado vikingų kaimelio liekanas. Lans o Medous yra vienintelė vikingų gyvenvietė šiaurės Amerikoje už Grenlandijos ribų, ji žymi tolimiausią europiečių tyrinėjimo ir kolonizavimo tašką naujajame pasaulyje iki Kristupo Kolumbo. Taip pat tai yra vienintelis tikras ikikolumbinio kontakto tarp dviejų pasaulių įrodymas. 1978 m. išrinkta Pasaulio paveldo objektu.